CELEX: 32009D0124
Language: bg
Date: 2009-02-04 00:00:00
Title: 2009/124/ЕО: Решение на Комисията от 4 февруари 2009 година за назначаване на членове, представляващи частния сектор в Общия форум за трансферните цени, експертна група за трансферните цени

13.2.2009   
            
            
               BG
            
            
               Официален вестник на Европейския съюз
            
            
               L 42/18
            
         
      РЕШЕНИЕ НА КОМИСИЯТА
   
   от 4 февруари 2009 година
   за назначаване на членове, представляващи частния сектор в Общия форум за трансферните цени, експертна група за трансферните цени
   (2009/124/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Решение 2007/75/ЕО на Комисията от 22 декември 2006 г. за създаване на експертна група за трансферни цени (1), с цел съветване на Комисията по свързани с трансферните цени данъчни въпроси, и по-специално член 4 от него,
   като взе предвид поканата за представяне на кандидатури за членове, представящи бизнес сектора, и за председател на Общия форум за трансферните цени, публикувана на 22 декември 2006 г. на интернет страницата на Генерална дирекция „Данъчно облагане и митнически съюз“,
   като взе предвид Решение 2007/233/ЕО на Комисията от 12 април 2007 г. за назначаване на членове, представляващи частния сектор в Общия форум за трансферните цени, експертна група за трансферните цени (2) с мандат от две години, който се подновява,
   като има предвид, че:
   
               (1)
            
            
               Съгласно член 4 от Решение 2007/75/ЕО Комисията назначава председател и максимум петнадесет специалиста от частния сектор с опит и компетенции в областта на трансферните цени.
            
         
               (2)
            
            
               Мандатът на членовете, представляващи частния сектор в Общия форум за трансферните цени, изтича на 28 февруари 2009 г. Затова е необходимо да се назначи нов член в замяна на един от членовете и да се поднови мандата на председателя и на другите настоящи членове.
            
         
               (3)
            
            
               Членовете на Общия форум за трансферните цени следва да бъдат назначени за срок от две години, считано от 1 март 2009 г.,
            
         РЕШИ:
   Член 1
   С настоящото Комисията назначава за период от две години председателя и 15 членове, представящи частния сектор в Общия форум за трансферните цени, експертна група, чиито имена са посочени в приложението.
   Член 2
   Настоящото решение влиза в сила на 1 март 2009 година.
   
      Съставено в Брюксел на 4 февруари 2009 година.
      
         
            За Комисията
         
         Robert VERRUE
         
         
            Генерален директор на Генерална дирекция „Данъчно облагане и митнически съюз“
         
      
   
   
      (1)  ОВ L 32, 6.2.2007 г., стр. 189.
   
      (2)  ОВ L 100, 17.4.2007 г., стр. 25.
   
      ПРИЛОЖЕНИЕ
      Преназначен председател
      Bruno GIBERT
      
         Членове, представящи частния сектор:
      
      Преназначени членове:
      Dirk VAN STAPPEN
      Isabel VERLINDEN
      Svetla MARINOVA
      Werner STUFFER
      Heinz-Klaus KROPPEN
      Kennet PETTERSSON
      Sabine WAHL
      Guglielmo MAISTO
      Guy KERSCH
      Theo KEIJZER
      Monique VAN HERKSEN
      Eduardo GRACIA
      Michael SUFRIN
      Nicholas DEE
      Нов член
      Andrea BONZANO